Γεγονότα Νοεμβρίου 2022

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Νοέμβριο του 2022, συνοδευόμενα από τις πηγές μέσω των οποίων μεταδόθηκαν.

## 1 Νοεμβρίου

**Διεθνείς σχέσεις**
*Ο Κολομβιανός πρόεδρος Γκουστάβο Πέτρο συναντά τον πρόεδρο της Βενεζουέλας Νικολάς Μαδούρο στο Καράκας για να συζητήσουν, μεταξύ άλλων, θέματα σχετικά με το περιβάλλον και το άνοιγμα των συνόρων μεταξύ των δύο χωρών. Αυτή είναι η πρώτη φορά που οι πρόεδροι της Κολομβίας και της Βενεζουέλας συναντώνται από τότε που διέκοψαν τις σχέσεις τους το 2019. (Al Jazeera)

**Νόμος και έγκλημα**
*Η πόλη του Τόκιο αρχίζει επίσημα να αναγνωρίζει τους γάμους ομοφύλων επιτρέποντας στους LGBTQ συντρόφους να αντιμετωπίζονται ως παντρεμένα ζευγάρια για ορισμένες δημόσιες υπηρεσίες σε τομείς όπως η στέγαση, η ιατρική και η πρόνοια. (AFP μέσω France24)
*Σε μια αναφορά του *The Intercept*, έγγραφα που διέρρευσαν αποκαλύπτουν ότι το υπουργείο Εσωτερικής Ασφάλειας των Ηνωμένων Πολιτειών και το FBI έχουν πραγματοποιήσει εκτεταμένες προσπάθειες για να επηρεάσουν μεγάλες τεχνολογικές πλατφόρμες όπως Twitter, Facebook, Reddit, Discord, Microsoft και Wikipedia προκειμένου να λογοκρίνουν διαδικτυακές πληροφορίες ή αναρτήσεις που εξετάζονται από την αμερικανική κυβέρνηση ως παραπληροφόρηση. (''The Intercept'')
*Οι Ισπανοί εισαγγελείς απέσυραν ορισμένες από τις ποινικές κατηγορίες εναντίον του Βραζιλιάνου ποδοσφαιριστή Νεϊμάρ σε σχέση με απάτη και διαφθορά. Ωστόσο, ανακοινώνεται ότι η υπόθεση θα συνεχιστεί. (France24)

**Πολιτική και εκλογές**
*Βραζιλιάνικες γενικές εκλογές 2022
**Ο απερχόμενος πρόεδρος της Βραζιλίας Ζαΐρ Μπολσονάρου αρνείται να παραδεχθεί την ήττα του στις εκλογές, αλλά επίσης ανακοινώνει ότι θα επιτρέψει τη μετάβαση της εξουσίας στον Λουίς Ινάσιο Λούλα ντα Σίλβα. (Reuters)
**Οι υποστηρικτές του Μπολσονάρου αποκλείουν δρόμους στη Βραζιλία μετά την εκλογική του ήττα. (CBS News)
*Δανικές γενικές εκλογές 2022
**Οι Δανοί συρρέουν στις κάλπες σε πρόωρες εκλογές για να εκλεγεί το νέο κοινοβούλιο. Το αριστερό μπλοκ, του οποίου ηγείται η σημερινή πρωθυπουργός Μέτε Φρεντέρικσεν, αναμένεται να είναι ο ξεκάθαρος νικητής με 87 από τις 179 έδρες, με τους Σοσιαλδημοκράτες να πετυχαίνουν το υψηλότερο ποσοστό ψήφων εδώ και δεκαετίες με 27,5%. (''The Guardian'') (Reuters)
*Ισραηλινές βουλευτικές εκλογές 2022
**Οι Ισραηλινοί κατευθύνονται στις κάλπες για να εκλέξουν τα μέλη της 25ης Κνεσέτ. Τα exit poll δείχνουν ότι ο συνασπισμός του πρώην πρωθυπουργού Μπενιαμίν Νετανιάχου κερδίζει οριακά, με 61 προς 62 έδρες από τις 120. (BBC News 1) (BBC News 2)

**Αθλητισμός**
*Το Κύπελλο Μελβούρνης για το 2022 κερδίζεται από το Gold Trip, με αναβάτη τον Μαρκ Ζάχρα, στον Ιππόδρομο Φλέμινγκτον της  Μελβούρνης, στην Αυστραλία.(ABC News Australia)

## 2 Νοεμβρίου
**Πόλεμος και επιθέσεις**
*Η Βόρεια Κορέα εκτοξεύει δέκα βαλλιστικούς πυραύλους στη Θάλασσα της Ιαπωνίας και την Κίτρινη Θάλασσα, ένας από τους οποίους διασχίζει τη Βόρεια Γραμμή Ορίων για πρώτη φορά , που είναι το ντε φάκτο θαλάσσιο σύνορο μεταξύ Βόρειας και Νότιας Κορέας. Σειρήνες αεροπορικής επιδρομής ενεργοποιήθηκαν στο Ουλέουνγκντο. (Yonhap News Agency) (Yonhap News Agency 2)
**Ο πρόεδρος της Νότιας Κορέας Γιουν Σουκ-γέολ καλεί σε "ταχεία δράση" για να τιμωρηθεί η Βόρεια Κορέα ως απάντηση στις τελευταίες εκτοξεύσεις πυραύλων. (ΠYonhap News Agency)
*Ρωσο-Ουκρανικός Πόλεμος, Ρωσική εισβολή στην Ουκρανία 2022
***Οι Ηνωμένες Πολιτείες λένε ότι η Βόρεια Κορέα "προμηθεύει κρυφά" βλήματα πυροβολικού στη Ρωσία για να τα χρησιμοποιήσει στον πόλεμο της Ρωσίας στην Ουκρανία. (Axios)
* Πόλεμος στο Τιγκράι
** Η Αιθιοπία και το TPLF καταλήγουν σε μια «μόνιμη» συμφωνία κατάπαυσης του πυρός στη διάρκεια ειρηνευτικών συνομιλιών με τη μεσολάβηση της Αφρικανικής Ένωσης, ακριβώς δύο χρόνια μετά την έναρξη του πολέμου. (Al-Jazeera)
*Η Κένυα παρατάσσει επίσημα στρατεύματα στη Λαϊκή Δημοκρατία του Κονγκό αφού ο πρόεδρος Γουίλιαμ Ρούτο αποφάσισε να ενταχθεί στο περιφερειακό μπλοκ Ανατολική Αφρική για να τερματίσει τη βία δεκαετιών στη Λ.Δ. Κονγκό. (Reuters)

**Διεθνείς σχέσεις**
*Ο Πολωνός υπουργός Εθνικής Άμυνας Μάριους Μπλάστσακ ανακοινώνει την κατασκευή ενός φράγματος κατά μήκος των συνόρων με τον ρωσικό θύλακα του Καλίνινγκραντ, καθώς η Πολωνία υποπτεύεται ότι η Ρωσία σχεδιάζει να διευκολύνει την παράνομη διέλευση Αφρικανών και Ασιατών μεταναστών. (AP)

**Νόμος και έγκλημα**
*Ο πρόεδρος του Ισημερινού Γκιγέρμο Λάσο κηρύσσει κατάσταση έκτακτης ανάγκης στις επαρχίες Γουάβας και Εσμεράλδας για τις επόμενες 45 ημέρες έπειτα από τις εκτελέσεις 5 αξιωματικών της αστυνομίας και την απαγωγή πολλών δεσμοφυλάκων από μέλη του οργανωμένου εγκλήματος. (CBS News)

## 3 Νοεμβρίου
**Πόλεμος και επιθέσεις**
*Η Βόρεια Κορέα εκτοξεύει έναν διηπειρωτικό βαλλιστικό πύραυλο προς την Ιαπωνία, προκαλώντας προειδοποιήσεις εκκένωσης για κατοίκους στους νομούς Μιγιάγκι, Γιαμαγκάτα και Νιιγκάτα. Ο πύραυλος προσγειώθηκε γύρω στα 1.100 χλμ. ανοικτά των ιαπωνικών ακτών στον Ειρηνικό Ωκεανό, με την εκτόξευση πιθανότατα να μην είναι επιτυχής. (The Guardian) (Reuters) (CNBC)
*Ισραηλινοπαλαιστινιακή σύγκρουση
**Τρεις Παλαιστίνιοι σκοτώνονται κατά τη διάρκεια επιδρομών από Ισραηλινούς στρατιώτες στη Δυτική Όχθη, ενώ ένας άλλος σκοτώνεται στην Ανατολική Ιερουσαλήμ αφού μαχαίρωσε και τραυμάτισε έναν αστυνομικό. (ABC News)
*Ο πρώην πρωθυπουργός του Πακιστάν Ίμραν Χαν πυροβολείται στο πόδι κατά τη διάρκεια συγκέντρωσης στο Ουαζιραμπάντ του Πουντζάμπ. Ο Χαν μεταφέρεται στη Λαχόρη για θεραπεία, αν και δεν τραυματίστηκε σοβαρά. Ένας από τους υποστηρικτές του Χαν σκοτώνεται και άλλοι οκτώ τραυματίζονται. Ο δράστης συλλαμβάνεται. (Al Jazeera)

**Οικονομία και επιχειρήσεις**
*Ο πληθωρισμός στην Τουρκία φτάνει το 85,51%, το υψηλότερο ποσοστό από το 1997. (AFP μέσω News24)
*Η Τράπεζα της Αγγλίας αυξάνει τα επιτόκια της κατά 0,75 εκατοστιαίες μονάδες, στο 3,00%, τη μεγαλύτερη αύξηση των τελευταίων 33 ετών, εν μέσω του ραγδαίου πληθωρισμού και της αύξησης στο κόστος για τα είδη πρώτης ανάγκης στο Ηνωμένο Βασίλειο. Η τράπεζα προβλέπει επίσης ρεκόρ ύφεσης, που θα διαρκέσει μέχρι τα μέσα του 2024. (''The Financial Times'')

**Καταστροφές και δυστυχήματα**
*Πέντε άνθρωποι σκοτώνονται και άλλοι τέσσερις τραυματίζονται σε έκρηξη μεθανίου σε ανθρακωρυχείο στην Καραγάντα του Καζακστάν. (Al Jazeera)

**Διεθνείς σχέσεις**
*Το Ηνωμένο Βασίλειο συμφωνεί να διεξαγάγει διαπραγματεύσεις με τον Μαυρίκιο για το μελλοντικό καθεστώς του Αρχιπελάγους Τσάγκος. (''The Guardian'')

## 4 Νοεμβρίου

**Υγεία και περιβάλλον**
*Έξαρση της ευλογιάς των πιθήκων το 2022
**Η Σρι Λάνκα επιβεβαιώνει το πρώτο κρούσμα ευλογιάς των πιθήκων. (Xinhua)

**Πολιτική και εκλογές**
*Πολιτική του Βανουάτου
**Ο Ισμαέλ Καλσακάου εκλέγεται χωρίς αντίπαλο σε μυστική ψηφοφορία ως νέος πρωθυπουργός, διαδεχόμενος τον Μπομπ Λάφμαν. (RNZ)

## 5 Νοεμβρίου

**Καταστροφές και δυστυχήματα**
* Στην Ιταλία επτά άτομα σκοτώνονται σε συντριβή ελικοπτέρου στη Φότζια της Απουλίας. (''Corriere della Sera'')

**Υγεία και περιβάλλον**
*Το Κεμπέκ στον Καναδά αναφέρει την υψηλότερη θερμοκρασία που έχει καταγραφεί ποτέ τον Νοέμβριο, η οποία έφτασε τους 25,3 βαθμούς Κελσίου στο Σαιν Ανισέ. (MétéoMédia)

**Νόμος και έγκλημα**
*Τουλάχιστον 15 άνθρωποι σκοτώνονται και άλλοι 250 απομακρύνονται ως αποτέλεσμα πυρκαγιάς σε ένα καφέ στην Κόστρομα της Ρωσίας. Η φωτιά διαπιστώθηκε ότι ξεκίνησε από φωτοβολίδα, που εξαφανίστηκε κατά τη διάρκεια συμπλοκής. (NDTV)
*Η ισπανική αστυνομία ανακοινώνει ότι σε επιδρομή στην Αστούριας, τη Θιουδάδ Ρεάλ, το Τολέδο και τη Βαλένθια αποκάλυψε τη μεγαλύτερη ποσότητα κατεσχημένης κάνναβης στην ιστορία, «ισοδύναμης με γύρω στο 1,1 εκατομμύρια φυτά», βάρους άνω των 32 τόνων. (BBC News)

**Πολιτική και εκλογές**
*Περισσότεροι από 1.000 διαδηλωτές πραγματοποιούν πορεία στην Άκρα για να απαιτήσουν την παραίτηση του προέδρου της Γκάνα Νάνα Ακούφο-Άντο εν μέσω επιδείνωσης της οικονομικής κρίσης στη χώρα. (Reuters)

**Αθλητισμός**
*Η ομάδα των Los Angeles FC κερδίζουν τον πρώτο τους τίτλο στο MLS Cup, νικώντας τη Philadelphia Union με 0–3 στα πέναλτι στο γήπεδο Μπανκ Λος Άντζελες στην Καλιφόρνια. (''Los Angeles Times'')
*Στο μπέιζμπολ, οι Χιούστον Άστρος νικούν τους Φιλαντέλφια Φίλις στον 6ο αγώνα του World Series για το 2022 κερδίζοντας την παγκόσμια σειρά με 4 προς 2.Είναι ο δεύτερος τίτλος τους World Series, με τον πρώτο τους να τον κατακτούν το 2017. Στα 73 του, ο Ντάστι Μπέικερ έγινε ο γηραιότερος στην ιστορία του Major League Baseball που κέρδισε το World Series ως προπονητής. (The New York Times)

## 6 Νοεμβρίου
**Πόλεμος και επιθέσεις**
*Συριακός εμφύλιος πόλεμος
**Συριακές δυνάμεις βομβαρδίζουν στρατόπεδο για τους εκτοπισμένους στα βορειοδυτικά που ελέγχονται από τους αντάρτες, σκοτώνοντας έξι άτομα και τραυματίζοντας δεκάδες άλλους. (''SF Gate'') 
*Ένα άτομο σκοτώνεται και άλλα δέκα τραυματίζονται σε βομβιστική επίθεση σε λεωφορείο στο Τακουρόνγκ του Σουλτάν Κουνταράτ στο Μιντανάο των Φιλιππίνων. (AP)

**Καταστροφές και δυστυχήματα**
*Πτήση 494 της Precision Air
**Ένα αεροσκάφος της Precision Air με 43 άτομα συντρίβεται στη Λίμνη Βικτώρια της Τανζανίας. Δεκαεννέα επιβάτες σκοτώνονται, ενώ άλλοι τραυματίζονται και διασώθηκαν. (Al Jazeera)
* Στη Γουινέα τουλάχιστον 21 άτομα σκοτώνονται από τη σύγκρουση λεωφορείου με μαθητές και φοιτητές με φορτηγό στην περιοχή Χαμνταλαγιέ, κοντά στην Κίντια. (Το Βήμα)

**Αθλητισμός**
*O Φραντσέσκο Μπανιάια κερδίζει το MotoGP για το 2022 με Ducati στην πίστα Ρικάρδο Τόμο στη Βαλένθια. (CNN)
*Ο Τζόι Λογκάνο κερδίζει τον αγώνα του πρωταθλήματος NASCAR Cup Series στο Φοίνιξ. (Yahoo! Sports)

## 7 Νοεμβρίου
**Πόλεμος και επιθέσεις**
*Στη Σομαλία 10 άτομα σκοτώνονται σε επίθεση που σημειώνεται σε στρατιωτική βάση στο Γκαλγκαντούντ από μέλη της Αλ-Σαμπάαμπ. (Reuters)

**Διεθνείς σχέσεις**
*Η Αλγερία κάνει αίτηση επίσημα για εισδοχή στον πολιτικό και οικονομικό οργανισμό BRICS. (Middle East Monitor)

## 8 Νοεμβρίου
**Πόλεμος και επιθέσεις**
*Εμφύλιος πόλεμος της Συρίας
**Άγνωστα πολεμικά αεροσκάφη εξαπολύουν αεροπορικές επιδρομές εναντίον υποστηριζόμενων από το Ιράν πολιτοφυλακές στα σύνορα Ιράκ-Συρίας, συμπεριλαμβανομένης της συνοριακής διέλευσης Αλ-Κάιμ, τα οποία φέρονται να σκότωσαν τουλάχιστον 25 ανθρώπους. Ένα βυτιοφόρο που μετέφερε ιρανική βενζίνη στον Λίβανο χτυπήθηκε επίσης. Ένας ανώτερος αξιωματούχος των ΗΠΑ επιβεβαιώνει ότι τα πλήγματα πραγματοποιήθηκαν από ένα "άγνωστο μέρος" στην περιοχή. (''The Jerusalem Post'')

**Οικονομία και επιχειρήσεις**
**Το μεγαλύτερο έπαθλο λοταρίας του Powerball στην ιστορία, ένα τζακ ποτ 2,04 δισεκατομμυρίων δολαρίων ΗΠΑ διεκδικείται από ένα άτομο στην Αλταντίνα στην Καλιφόρνια. (ABC News)

**Καταστροφές και δυστυχήματα**
*Έξι άτομα σκοτώνονται από σεισμό μεγέθους 5,6 Ρίχτερ στο Σουντουρπαστσίμ του Νεπάλ. (''Times of India'')
* Στην Αίγυπτο τρία άτομα σκοτώνονται έπειτα από την κατάρρευση κτηρίου στο Κάιρο. (AP)

**Νόμος και έγκλημα**
*Ένας μαθητής σκοτώνεται σε πυροβολισμούς στο Γυμνάσιο Ίνγκραμ στο Σιάτλ στην Ουάσιγκτον των ΗΠΑ. (''New York Post'') (''Seattle Times'')

**Πολιτική και εκλογές**
*Εκλογές Ηνωμένων Πολιτειών 2022
**Οι Αμερικανοί προσέρχονται στις κάλπες για να εκλέξουν τα μέλη του 118ου Κογκρέσου (Γερουσία και Βουλή), 39 κυβερνήτες, και πολλούς άλλους πολιτειακούς και τοπικούς αξιωματούχους. (Reuters)
**Στη Μασαχουσέτη, η Δημοκρατική Μόρα Χίλεϊ νικά τον Ρεπουμπλικανό Τζεφ Ντιλ στις κυβερνητικές εκλογές, καθιστώντας την την πρώτη εκλεγμένη γυναίκα κυβερνήτρια της Μασαχουσέτης και την πρώτη λεσβία κυβερνήτρια στην ιστορία των ΗΠΑ. (NPR)

## 9 Νοεμβρίου
**Πόλεμος και επιθέσεις**
*Ρωσο-Ουκρανικός Πόλεμος
**Ρωσικές δυνάμεις ανακοινώνουν την υποχώρηση από την πόλη Χερσώνα, τη δυτική όχθη του ποταμού Δνείπερου στην περιφέρεια Μικολάιβ, και το δυτικό τμήμα της περιφέρειας Χερσώνας. (BBC News)
**Ρώσοι αξιωματούχοι αναφέρουν ότι ο αναπληρωτής επικεφαλής της στρατιωτικής-πολιτικής διοίκησης της Χερσώνας Κίριλ Στρεμούσοφ σκοτώθηκε σε τροχαίο ενώ ταξίδευε στην Κριμαία. Ο Ρώσος πρόεδρος Βλαντιμίρ Πούτιν εκδίδει διάταγμα με το οποίο απονέμει μετά θάνατον στον Στρεμούσοφ το Τάγμα Θάρρους. (BBC News)
*Ο Γάλλος πρόεδρος Εμμανουέλ Μακρόν ανακοινώνει το επίσημο τέλος της Επιχείρησης Μπαρχάν στο Σαχέλ. (Africanews)

**Επιχειρήσεις και οικονομία**
*Οικονομία της Ελλάδας
**Οι Έλληνες εργαζόμενοι και εργαζόμενες ξεκινούν απεργία απαιτώντας υψηλότερους μισθούς εν μέσω του ραγδαία αυξανόμενου πληθωρισμού στη χώρα, με περισσότερους από τους συνδικαλιστές να τον αποκαλεί «ασφυκτικό». Λόγω της απεργίας διακόπτονται οι συγκοινωνίες, οι πτήσεις και τα ακτοπλοϊκά δρομολόγια. (Reuters)
*Το Βρετανικό Βασιλικό Κολλέγιο Νοσηλευτικής ανακοινώνει την πρώτη απεργία στην 106χρονη ιστορία του συνδικάτου καθώς απαιτεί υψηλότερους μισθούς για τους ιατρούς προκειμένου να αντιμετωπίσει τον πληθωρισμό. (BBC News)
**Το Διεθνές Νομισματικό Ταμείο συμφωνεί σε μια προκαταρκτική συμφωνία με το Μπανγκλαντές για δάνειο 4,5 δισεκατομμυρίων $ για να στηρίξει την ταλαιπωρημένη οικονομία εν μέσω της αύξησης στις τιμές για την  ενέργεια και στις τιμές των τροφίμων. (Al Jazeera)

**Καταστροφές και δυστυχήματα**
*Εννέα άνθρωποι σκοτώνονται σε πυρκαγιά σε σπίτι στην πόλη Γιλντιρίμ στην Επαρχία Μπούρσα της Τουρκίας.(AP)

## 10 Νοεμβρίου
**Πόλεμος και επιθέσεις**
*Ένας αστυνομικός σκοτώνεται και ένας άλλος τραυματίζεται σε επίθεση με μαχαίρι στις Βρυξέλλες, πρωτεύουσα του Βελγίου. Ο δράστης πυροβολείται και τραυματίζεται. Το περιστατικό διερευνάται ως τρομοκρατική επίθεση. (BBC News)
*Ρωσο-Ουκρανικός Πόλεμος
**Ο ουκρανικός στρατός λένε ότι ανακατέλαβαν την πόλη Σνιχουρίφκα στην περιφέρεια Μικολάιβ, την τελευταία εναπομείνασα πόλη που ελέγχεται από τη Ρωσία στην περιφέρεια. (Φωνή της Αμερικής)

**Καταστροφές και δυστυχήματα**
*Δύο άνθρωποι σκοτώνονται όταν ο τυφώνας Νικόλ ενσκήπτει στη Φλόριντα των ΗΠΑ, ανεβάζοντας έτσι τον αριθμό των νεκρών από τον τυφώνα σε οκτώ. (The Wall Street Journal)
*Δέκα άνθρωποι σκοτώνονται, εννέα από τους οποίους Ινδοί, και πολλοί άλλοι τραυματίζονται έπειτα από πυρκαγιά σε κτίριο που στεγάζει μετανάστες εργάτες στην πρωτεύουσα Μαλέ των Μαλδίβων. (Al Jazeera)

**Νόμος και έγκλημα**
*Ένας εκπρόσωπος των Ταλιμπάν από το υπουργείο για τη Διάδοση της Αρετής και την Πρόληψη της Βίας λέει ότι η ομάδα έχει εκδώσει διάταγμα που απαγορεύει τις γυναίκες να εισέλθουν σε γυμναστήρια, δημόσια πάρκα και χώρους διασκέδασης, επειδή αγνοήθηκαν οι εντολές διαχωρισμού και οι γυναίκες δεν φορούσαν κατάλληλα χιτζάμπ.(ABC News)

**Επιστήμη και τεχνολογία**
*Η NASA ανακοινώνει ότι ένα τμήμα του διαστημικού λεωφορείου *[[Τσάλεντζερ]]* βρέθηκε από δύτες στο Ατλαντικό Ωκεανό. Είναι τα πρώτα συντρίμμια από το διαστημικό όχημα που έχουν βρεθεί από το 1996. 
(AP)

## 11 Νοεμβρίου
**Πόλεμος και επιθέσεις**
*Ρωσο-Ουκρανικός Πόλεμος
**Ουκρανικά στρατεύματα εισέρχονται στην πόλη Χερσώνα, τη μοναδική ουκρανική περιφερειακή πρωτεύουσα που κατελήφθη από τη Ρωσία κατά τη διάρκεια της εισβολής, τερματίζοντας την οκτάμηνη κατοχή της πόλης από τις ρωσικές δυνάμεις. (CNN)
***Το ρωσικό υπουργείο Εξωτερικών απαγορεύει την είσοδο σε 200 Αμερικανούς πολίτες, συμπεριλαμβανομένης της γραμματέα Τύπου του Λευκού Οίκου Καρίν Ζαν-Πιερ και τριών αδερφών του προέδρου Τζο Μπάιντεν. (Reuters)

**Επιχειρήσεις και οικονομία**
*Η Διεθνής Οργάνωση Τροφίμων και Γεωργίας προβλέπει ότι μέχρι το τέλος του έτους, οι παγκόσμιες δαπάνες για εισαγωγές τροφίμων θα έχουν αυξηθεί κατά 10 τοις εκατό από το προηγούμενο έτος για να φτάσουν σε "υψηλό όλων των εποχών" 1,94 τρισεκατομμυρίων δολαρίων ΗΠΑ, λόγω [της υποτίμησης του νομίσματος και του πολέμου στην Ουκρανία. Ο "κύριος όγκος" αυτής της αύξησης των δαπανών θα είναι από χώρες υψηλού εισοδήματος ενώ ο όγκος των εισαγωγών τροφίμων "αναμένεται επίσης να αυξηθεί". (AFP μέσω ''The Economic Times'')

**Καταστροφές και δυστυχήματα**
*Δώδεκα άνθρωποι σκοτώνονται όταν ένα βυτιοφόρο εκρήγνυται στην Όφου της πολιτείας Κόγκι στη Νιγηρία. (AP)

**Διεθνείς σχέσεις**
*Το Ανατολικό Τιμόρ αποκτά καθεστώς παρατηρητή στο μπλοκ των χωρών ASEAN, με τον οδικό χάρτη για την ένταξη. Η χώρα χαιρετίζει την απόφαση καθώς αυτή τη στιγμή αντιμετωπίζει υψηλά επίπεδα ανεργίας και υποσιτισμού. (AFP μέσω ''The Bangkok Post'')

## 12 Νοεμβρίου
**Καταστροφές και δυστυχήματα**
*Ένα Bell P-63 Kingcobra και ένα Boeing B-17 Flying Fortress συγκρούονται στον αέρα στη διάρκεια αεροπορικής επίδειξης στο Ντάλας του Τέξας στις Ηνωμένες Πολιτείες, σκοτώνοντας έξι άτομα. (CBS News)
*Από βουτιά λεωφορείου σε κανάλι στο Δέλτα του ποταμού Νείλου στο κυβερνείο της Ντακάλια της Αιγύπτου, σκοτώνοντας 21 άτομα. (ABC News)

**Υγεία και περιβάλλον**
*Ο Λίβανος εγκαινιάζει την πρώτη του εκστρατεία για εμβολιασμό κατά της χολέρας. (''Arab News'')

**Πολιτική και εκλογές**
*Γενικές εκλογές στο Μπαχρέιν 2022
**Οι πολίτες στο Μπαχρέιν προσέρχονται στις κάλπες για να εκλέξουν τα 40 μέλη του Συμβουλίου των Αντιπροσώπων. (SwissInfo) 

**Αθλητισμός**
*Παγκόσμιο Κύπελλο Ράγκμπι 2021
**Η διοργανώτρια Νέα Ζηλανδία κερδίζουν τον έκτο τίτλο ρεκόρ στο Παγκόσμιο Κύπελλο Ράγκμπι Γυναικών επικρατώντας της Αγγλίας με 34–31 στον τελικό στο πάρκο Ίντεν στο Όκλαντ. Ο τελικός ήταν ένας επαναληπτικός αγώνας της διοργάνωσης του 2017, τον οποίο είχε κερδίσει επίσης η Νέα Ζηλανδία. (CNN)

## 13 Νοεμβρίου
**Πόλεμος και επιθέσεις**
*Στην Τουρκία από την έκρηξη αυτοσχέδιου εκρηκτικού μηχανισμού σε δρόμο της λεωφόρου Ιστικλάλ της Κωνσταντινούπολης, σκοτώνοντας 6 άτομα και τραυματίζοντας άλλα 81. (Al Jazeera)

**Νόμος και έγκλημα**
*Διαδηλώσεις στο Ιράν για το θάνατο της Μάχσα Αμίνι
**Το Ισλαμικό Επαναστατικό Δικαστήριο επιβάλλει την πρώτη θανατική ποινή σε σχέση με τις διαδηλώσεις για το θάνατο της Μάχσα Αμίνι. Το άτομο καταδικάστηκε για τον εμπρησμό ενός κυβερνητικού κτιρίου. (MSN)

**Πολιτική και εκλογές**
*Σλοβενικές προεδρικές εκλογές 2022
**Οι Σλοβένοι κατευθύνονται στις κάλπες για επαναληπτική ψηφοφορία για τον πρόεδρο της χώρας μεταξύ του δεξιού Ανζέ Λογκάρ και της ανεξάρτητης φιλελεύθερης Νατάσας Πιρτς Μουσάρ. (''Foreign Brief'')
**Η Νατάσα Πιρτς Μουσάρ εκλέγεται ως η πρώτη γυναίκα πρόεδρος της Σλοβενίας. (''The Guardian'')

## 14 Νοεμβρίου
**Πόλεμος και επιθέσεις**
*Πόλεμος στο Μάλι
**Το Ηνωμένο Βασίλειο ανακοινώνει ότι αποσύρει όλα τα στρατεύματά του από το Μάλι επικαλούμενο "πολιτική αστάθεια" και την αμφιλεγόμενη σχέση μεταξύ της υπό τον Ασιμί Γκοϊτά στρατιωτικής χούντας και της ρωσικής Ομάδας Βάγκνερ. (BBC News)
*Το ιρανικό Σώμα των Φρουρών της Ισλαμικής Επανάστασης (IRGC) πλήττει το αρχηγείο του Δημοκρατικού Κόμματος στο Κόι Σαντζάνγκ του Κουρδιστάν του Ιράκ, με τέσσερα βλήματα, σκοτώνοντας τουλάχιστον ένα άτομο. Το IRGC λέει ότι "στόχευσε τρομοκρατικές ομάδες" με πυραύλους και με drones. (Al Jazeera)

**Καταστροφές και δυστυχήματα**
*Δεκαέξι άνθρωποι σκοτώνονται και άλλοι τρεις τραυματίζονται έπειτα από τροχαίο δυστύχημα στο Μπόρντι Μπάτζι Μοχτάρ της Αλγερίας. (Reuters)

**Διεθνείς σχέσεις**
*Το Ηνωμένο Βασίλειο και η Γαλλία υπογράφουν μια αναθεωρημένη συμφωνία για συνοριακό έλεγχο προκειμένου να σταματήσουν τα σκάφη μεταναστών να διασχίζουν τη Μάγχη εν μέσω αριθμού ρεκόρ μεταναστών που πραγματοποιούν τη διέλευση. Η συμφωνία θα αυξήσει τον αριθμό των αξιωματικών που περιπολούν στις γαλλικές ακτές σε 300 και θα εργαστούν Βρετανοί με τους Γάλλους ομολόγους τους σε δωμάτια ελέγχου και σε παραλίες. (BBC News)
*Η Ευρωπαϊκή Ένωση προσθέτει 30 ιρανικές οντότητες, συμπεριλαμβανομένου του καναλιού ειδήσεων Press TV και της υπηρεσίας υπολογιστικού νέφους Abr Arva στη μαύρη λίστα των κυρώσεων. (Taz)
*Οι  τρεις χώρες με τη μεγαλύτερη δασική έκταση Βραζιλία, Λαϊκή Δημοκρατία του Κονγκό και Ινδονησία, προτείνουν μια τριμερή συμμαχία για συνεργασία στη δασική προστασία. (CNN)

**Νόμος και έγκλημα**
*Ο Τούρκος υπουργός Εσωτερικών Σουλεϊμάν Σοϊλού λέει ότι 46 άτομα, συμπεριλαμβανομένου του ατόμου που κατηγορείται για την τοποθέτηση της βόμβας, έχουν συλληφθεί. Ο Σουλεϊμάν κατηγορεί επίσης το Εργατικό Κόμμα του Κουρδιστάν ότι βρίσκεται πίσω από την επίθεση. (Al Jazeera)

## 15 Νοεμβρίου
**Πόλεμος και επιθέσεις**
Ισραηλινοπαλαιστινιακή σύγκρουση
**Τρεις Ισραηλινοί σκοτώνονται και τρεις τραυματίζονται αφού ένας Παλαιστίνιος μαχητής εμβολίζει με όχημα και  πραγματοποιεί μαζική επίθεση με μαχαίρι στον οικισμό Αριέλ  στην κατεχόμενη Δυτική Όχθη. (''Times of Israel'')
*Ρωσο-Ουκρανικός Πόλεμος, Ρωσική εισβολή στην Ουκρανία 2022
**Δύο φερόμενοι ρωσικοί πύραυλοι πλήττουν την ανατολική Πολωνία, σκοτώνοντας δύο άτομα. (AP)

**Καταστροφές και δυστυχήματα**
*Στην Κένυα από την κατάρρευση ενός πολυώροφου κτηρίου στην πρωτεύουσα Ναϊρόμπι σκοτώνονται τουλάχιστον 3 άτομα και τραυματίζονται άλλα έξι.
(Washington Post)
*Έπειτα από τη σύγκρουση ενός μικρού λεωφορείου με φορτηγό σκοτώνονται 14 άτομα στην πόλη Αμπού Μινγκάρ στο κυβερνείο Νέας Κοιλάδας στην Αίγυπτο. (AP)

**Υγεία και περιβάλλον**
*Ο παγκόσμιος πληθυσμός υπερβαίνει τα οκτώ δισεκατομμύρια, σύμφωνα με τα Ηνωμένα Έθνη. (''The Times'')

**Διεθνείς σχέσεις**
*Η G20 ξεκινά την ετήσια διήμερη σύνοδο κορυφής στην Νούσα Ντούα του Μπαλί της Ινδονησίας. (Reuters)

**Αθλητισμός**
*Σε ηλικία 19 ετών, ο Ισπανός τενίστας Κάρλος Αλκαράθ γίνεται ο νεότερος παίκτης στην κορυφή του ATP στο τέλος της χρονιάς παγκόσμια κατάταξη στο απλό ανδρών, αφού ο πλησιέστερος αντίπαλός του, ο συμπατριώτης του Ραφαέλ Ναδάλ, απέτυχε να προκριθεί στους ημιτελικούς του απλού. Ο Αλκαράθ καταρρίπτει το ρεκόρ του Αυστραλού παίκτη Λέιτον Χιούιτ που είχε πετύχει το 2001. (''The Courier-Mail'')

## 16 Νοεμβρίου
**Πόλεμος και επιθέσεις**
* Πέντε άνθρωποι σκοτώνονται και άλλοι 15 τραυματίζονται κατά τη διάρκεια μαζικού πυροβολισμού σε μια αγορά στην επαρχία Χουζεστάν του Ιράν. (Reuters)

**Επιχειρήσεις και οικονομία**
*Ο πληθωρισμός στο Ηνωμένο Βασίλειο φτάνει σε υψηλό ρεκόρ 41 ετών, στο 11,1%, αναγκάζοντας την Τράπεζα της Αγγλίας να αυξήσει τα επιτόκια. %20wall (Bloomberg)
* Η οικονομία της Ρωσίας εισέρχεται σε ύφεση καθώς το ακαθάριστο εγχώριο προϊόν μειώθηκε κατά τέσσερα τοις εκατό το τρίτο τρίμηνο. (AFP μέσω Al Arabiya)

**Διεθνείς σχέσεις**
*Πόλεμος στο Τιγκράι
***Το Παγκόσμιο Επισιτιστικό Πρόγραμμα συνεχίζει την ανάπτυξη ανθρωπιστικής βοήθειας στην Περιοχή Τιγκράι, μετά την υπογραφή της ειρηνευτικής συμφωνίας. (AFP μέσω RFI)
* Απελευθερώνονται τα δύο Ελληνικά δεξαμενόπλοια που είχαν δεσμευτεί από τον Μάιο από τους Φρουρούς της Επανάστασης στον Περσικό Κόλπο. Η δέσμευση έγινε σε απάντηση στη δέσμευση από τις ελληνικές αρχές ενός δεξαμενόπλοιου ιρανικών συμφερόντων, στο αγκυροβόλιο της Καρύστου. (AFP μέσω ''The Times of Israel'')

**Νόμος και έγκλημα**
*Θανατική ποινή στον κόσμο
**Το Κουβέιτ αναφέρει ότι έγιναν μαζικές εκτελέσεις επτά καταδικασμένων σε θάνατο για δολοφονία, συμπεριλαμβανομένων τριών ξένων πολιτών. (Yahoo! News)

**Επιστήμη και τεχνολογία**
* Πρόγραμμα Άρτεμις
** Η NASA εκτοξεύει την αποστολή Artemis 1 έπειτα από μήνες καθυστερήσεων. Είναι η πρώτη πτήση του Συστήματος Διαστημικών Εκτοξεύσεων. (''The New York Times'')

## 17 Νοεμβρίου
**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία 2022
**Η Γερμανία προσφέρεται να αναπτύξει πολεμικά αεροσκάφη  για την προστασία του εναέριου χώρου της Πολωνίας ως απάντηση στην έκρηξη του πυραύλου της Τρίτης στο Λούμπλιν. (A News)
**Η Ρωσία πραγματοποιεί άλλο ένα κύμα επιθέσεων με πυραύλους Κρουζ στην Ουκρανία, με αεροπορικές επιδρομές να αναφέρονται σε Ντνίπρο, Οδησσό, Χάρκιβ και Ζαπορίζια, όπου επιβεβαιώθηκε ότι δύο άνθρωποι σκοτώθηκαν κατά τη διάρκεια της νύχτας από χτύπημα πυραύλου. Στο Ντνίπρο και την Οδησσό γίνονται στόχος οι σημαντικές υποδομές.(''The Guardian'')

**Επιχειρήσεις και οικονομία**
*Ο Βρετανός υπουργός Οικονομικών Τζέρεμι Χαντ παραδίδει την καθυστερημένη δήλωση του φθινοπώρου στο κοινοβούλιο, ανακοινώνοντας μέτρα για τη σταθεροποίηση της βρετανικής οικονομίας εν μέσω κρίσης στο κόστος διαβίωσης, συμπεριλαμβανομένης της αύξησης του εθνικού μισθού  από 9,50 £ την ώρα σε 10,42 £ από τον επόμενο έτος, αυξάνοντας τις συντάξεις και τις προνοιακές πληρωμές ανάλογα με τον πληθωρισμό, εισάγοντας υψηλότερο συντελεστή έκτακτου φόρου στα κέρδη των ενεργειακών επιχειρήσεων, νέο «προσωρινό φόρο» στις εταιρείες που παράγουν ηλεκτρική ενέργεια. (BBC News)

**Καταστροφές και δυστυχήματα**
*Τουλάχιστον 21 άτομα πεθαίνουν από πυρκαγιά που πλήττει κατοικία στην Τζαμπαλία της Λωρίδας της Γάζας.
(''Times of Israel'')
*Από έκρηξη λόγω διαρροής αερίου σε κτήριο στη Σουλαϊμανίγια στην περιοχή του Ιρακινού Κουρδιστάν σκοτώνονται 15 άτομα και τραυματίζονται περισσότερα από άλλα δεκαέξι. (Al Jazeera)

**Νόμος και έγκλημα**
*Πτήση 17 της Malaysia Airlines
**Δικαστήριο στην Ολλανδία καταδικάζει δύο Ρώσους και έναν Ουκρανό φιλορώσο αυτονομιστή σε ισόβια κάθειρξη για την κατάρριψη της πτήσης πάνω από την Ουκρανία το 2014. Η ετυμηγορία επιβλήθηκε *[[ερήμην]]* των κατηγορουμένων. (AP)

**Τέχνες και πολιτισμός**
*23η ετήσια απονομή βραβείων Λάτιν Γκράμι
**Απονέμονται για 23η φορά τα Βραβεία Λάτιν Γκράμι στο Λας Βέγκας των ΗΠΑ. Τα περισσότερα βραβεία αποσπά ο Ουρουγουανός τραγουδιστής και τραγουδοποιός Χόρχε Ντρέξλερ. (''Billboard'')

## 18 Νοεμβρίου
**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία 2022
**Ο Ουκρανός πρόεδρος Βολοντίμιρ Ζελένσκι λέει ότι οι επιθέσεις με ρωσικούς πυραύλους έχουν αφήσει τουλάχιστον 10 εκατομμύρια Ουκρανούς χωρίς ηλεκτρικό ρεύμα καθώς ο αριθμός των νεκρών από τις χθεσινές επιθέσεις αυξάνεται σε επτά με πολλούς περισσότερους τραυματίες. (BBC News)
*Η Βόρεια Κορέα εκτοξεύει έναν διηπειρωτικό βαλλιστικό πύραυλο, ο οποίος προσγειώνεται 200 χλμ ανοικτά των ακτών της Ιαπωνίας, εντός της αποκλειστικής οικονομικής ζώνης της χώρας του ανατέλλοντος ηλίου. (Reuters)

**Οικονομία**
*Ανακοινώνεται ότι ο πληθωρισμός στην Ιαπωνία παρουσίασε αύξηση τον Οκτώβριο κατά 3,6% , που αποτελεί το μεγαλύτερο επίπεδο από το 1982. (Al Jazeera)

**Καταστροφές και δυστυχήματα**
*Είκοσι άνθρωποι σκοτώνονται και άλλοι 13 τραυματίζονται όταν ένα φορτηγό πέφτει από την εθνική οδό Ιντούς στη Σιντ του Πακιστάν, σε μια πλημμυρισμένη τάφρο. (ABC News)
*Οι σουηδικές αρχές επιβεβαιώνουν την σκόπιμη δολιοφθορά ως την αιτία των εκρήξεων στον αγωγό φυσικού αερίου Nord Stream, αφού βρέθηκαν ίχνη εκρηκτικών στο σημείο των διαρροών. (Reuters)
* Ένα αεροσκάφος της LATAM Airlines τύπου A320neo συγκρούεται με πυροσβεστικό όχημα στο Διεθνές Αεροδρόμιο Χόρχε Τσάβες στη Λίμα του Περού, σκοτώνοντας δύο πυροσβέστες και τραυματίζοντας άλλα 25 άτομα. (Reuters)

**Υγεία και περιβάλλον**
*Πανδημία COVID-19
**Το Πεκίνο αρχίζει να παρέχει το Convidecia Air, το πρώτο στον κόσμο εισπνεόμενο αναμνηστικό εμβόλιο κατά της COVID-19, που παρασκευάζεται από την CanSino Biologics. (Al Arabiya)

**Νόμος και έγκλημα**
*Δέκα άνθρωποι σκοτώνονται σε ανταρσία κρατουμένων σε φυλακές κοντά στο Κίτο, πρωτεύουσα του Εκουαδόρ. (AFP μέσω RTÉ)

**Επιστήμη και τεχνολογία**
*Εμβόλιμο δευτερόλεπτο
**Η Γενική Διάσκεψη Μέτρων και Σταθμών ψηφίζει υπέρ της διακοπής του συγχρονισμού του UTC στην τυπική μέτρηση του μέσου ηλιακού χρόνου UT1 έως το 2035. (''The Guardian'')

**Αθλητισμός**
*Το Κατάρ απαγορεύει το αλκοόλ από το Παγκόσμιο Κύπελλο στα γήπεδα δύο ημέρες πριν την έναρξη του παγκοσμίου κυπέλλου. (''The New York Times'')
*Η Φόρμουλα Ένα εγκαινιάζει μια κατηγορία γυναικείων αγώνων, η οποία αναμένεται να ξεκινήσει το επόμενο έτος. (Al Arabiya)
*Διεθνής Ομοσπονδία Καλαθοσφαίρισης
**Οι Ηνωμένες Πολιτείες χάνουν την πρώτη της θέση στην Παγκόσμια κατάταξη ανδρών της FIBA για πρώτη φορά από το 2010, αφού πρώτευσε η Ισπανία στην πιο πρόσφατη ενημέρωση. (AP μέσω ''The Boston Globe'') 

## 19 Νοεμβρίου
**Πόλεμος και επιθέσεις**
*Διαδηλώσεις στο Ιράν για το θάνατο της Μάχσα Αμίνι
**Οι ιρανικές δυνάμεις ασφαλείας ανοίγουν πυρ εναντίον διαδηλωτών κατά της κυβέρνησης στην Ντιβανταρέχ της επαρχίας Κουρδιστάν, σκοτώνοντας τρία άτομα. (''The Guardian'')

**Καταστροφές και δυστυχήματα**
*Τουλάχιστον εννέα άνθρωποι, μεταξύ των οποίων τέσσερα παιδιά, σκοτώνονται και άγνωστος αριθμός άλλων αγνοούνται έπειτα από έκρηξη αερίου σε κτήριο πέντε ορόφων στην Τιμόφσκογιε της Σαχαλίνης, στη  Ρωσία, προκαλώντας την κατάρρευση τμήματος του κτιρίου. (''The Washington Post'')

**Υγεία και περιβάλλον**
*Διάσκεψη των Ηνωμένων Εθνών για την Κλιματική Αλλαγή 2022
**Ένας εκπρόσωπος από την Ευρωπαϊκή Ένωση αναφέρει ότι τα μέρη της σύμβασης-πλαισίου για την Κλιματική Αλλαγή συμφώνησαν να θεσπίσουν ένα ταμείο για χώρες που είναι ευάλωτες στις επιπτώσεις της κλιματικής αλλαγής την τελευταία ημέρα της διάσκεψης. (AFP μέσω NDTV)

**Πολιτική και εκλογές**
*Γενικές εκλογές στη Μαλαισία 2022
**Οι Μαλαισιανοί ψηφοφόροι προσέρχονται στις κάλπες για να εκλέξουν τα μέλη της Dewan Rakyat. (CNN)

**Επιστήμη και τεχνολογία**
*Ένας αστεροειδής ενός μέτρου κοντά στη Γη ανακαλύφθηκε πριν πέσει ως αβλαβής βολίδα πάνω από το κεντρικό Οντάριο στον Καναδά, στις 08:27 UTC. Είναι ο έκτος αστεροειδής που ανακαλύφθηκε πριν χτυπήσει τη Γη. (CNN)  (''EarthSky'')

## 20 Νοεμβρίου
**Πόλεμος και επιθέσεις**
*Η Τουρκική Πολεμική Αεροπορία εξαπολύει μια σειρά από αεροπορικές επιθέσεις εναντίον Κούρδων υπό την ηγεσία των Συριακών Δημοκρατικών Δυνάμεων και του συριακού στρατού στη Βόρεια Συρία, και κατά θέσεων ανταρτών του PKK στο Ιρακινό Κουρδιστάν μετά την βομβιστική επίθεση στην Κωνσταντινούπολη. Το Συριακό Παρατηρητήριο Ανθρωπίνων Δικαιωμάτων αναφέρει τουλάχιστον 35 νεκρούς, μεταξύ των οποίων 18 μαχητές των SDF και 16 Σύροι στρατιώτες. (Al Jazeera) (SOHR)
*Ρωσο-Ουκρανικός Πόλεμος, Ρωσική εισβολή στην Ουκρανία 2022
**Ο ελεγχόμενος από τη Ρωσία Πυρηνικός σταθμός Ζαπορίζια στο Ενερχοντάρ βομβαρδίζεται και προξενούνται ζημιές σε ορισμένα κτίρια, συστήματα και εξοπλισμό, σύμφωνα με τον Διεθνή Οργανισμό Ατομικής Ενέργειας. (Reuters)

**Νόμος και έγκλημα**
**Πέντε άνθρωποι σκοτώνονται και άλλοι 25 τραυματίζονται σε μαζικό πυροβολισμό που εκδηλώνεται σε μπαρ ομοφυλοφίλων στο Κολοράντο Σπρινγκς του Κολοράντο στις Ηνωμένες Πολιτείες. (CNN)

**Πολιτική και εκλογές**
*Γενικές εκλογές στην Ισημερινή Γουινέα 2022
**Οι πολίτες στην Ισημερινή Γουινέα προσέρχονται στις κάλπες για την εκλογή προέδρου και κοινοβουλίου. (africanews)
*Προεδρικές εκλογές στο Καζακστάν 2022
**Οι Καζάκοι κατευθύνονται στις κάλπες για να εκλέξουν τον πρόεδρο σε πρόωρες προεδρικές εκλογές] (AFP μέσω TRT World)
*Γενικές εκλογές στη Μαλαισία 2022
**Τα αποτελέσματα από τις χθεσινές εκλογές δείχνουν ότι η Μαλαισία θα βιώσει ένα κοινοβούλιο χωρίς αυτοδυναμία στην Dewan Rakyat για πρώτη φορά στην ιστορία της. (CNN)
**Ο ηγέτης της αντιπολίτευσης Ανουάρ Ιμπραχίμ, του οποίου ο συνασπισμός Pakatan Harapan είχε κερδίσει τις περισσότερες έδρες, και ο πρώην πρωθυπουργός Μαχιαντίν Γιασίν του Perikatan Nasional αμφότεροι ισχυρίζονται ότι έχουν την απαραίτητη υποστήριξη για το σχηματισμό μιας νέας κυβέρνησης, αλλά κανένας από τους δύο δεν έχει ανακοινώσει τα κόμματα που εμπλέκονται. (Free Malaysia Today) 
*Γενικές εκλογές στο Νεπάλ 2022
**Οι κάτοικοι του Νεπάλ συρρέουν στις κάλπες για να εκλέξουν τα 275 μέλη της Βουλής των Αντιπροσώπων. (Al Arabiya)

**Αθλητισμός**
*Παγκόσμιο Κύπελλο Ποδοσφαίρου 2022
**Το Εκουαδόρ νικά τους οικοδεσπότες Κατάρ με 2–0 στον εναρκτήριο αγώνα του Παγκοσμίου Κυπέλλου, με δύο γκολ του Ενέρ Βαλένσια. (AP)
*Ο Σέρβος Νόβακ Τζόκοβιτς νικά τον Κάσπερ Ρουντ από τη Νορβηγία σε 2 σετ με 7–5, 6–3 και κατακτά τον 6ο τίτλο των τελικών του ATP, ισοφαρίζοντας το ρεκόρ του Ελβετού Ρότζερ Φέντερερ. Ο Τζόκοβιτς γίνεται ο γηραιότερος πρωταθλητής στο απλό του τένις σε ηλικία 35 ετών. Επίσης, γίνεται ο πιο ακριβοπληρωμένος τενίστας στην ιστορία του αθλήματος, με ρεκόρ σε χρηματικά έπαθλα ύψους 4.740.300 $. (AFP μέσω ''Manila Bulletin'')

## 21 Νοεμβρίου

**Καταστροφές και δυστυχήματα**
*Σεισμός μεγέθους 5,6 Ρίχτερ έχει ως αποτέλεσμα να σκοτωθούν 272 άτομα και να τραυματιστούν άλλα 2.046 στην Δυτική Ιάβα της Ινδονησίας, ενώ 39 άτομα αγνοούνται. (Kiro7)
* Τουλάχιστον 38 άτομα και άλλα δύο τραυματίζονται από φωτιά σε εργοστάσιο στην Ανγιάν της Χενάν στην Κίνα. (AFP μέσω NDTV)
* Στην Κολομβία από τη συντριβή αεροσκάφους Piper PA-31 σε κατοικημένη περιοχή στην Μπελέν Ροσάλες του Μεντεγίν σκοτώνοντας και τους 8 επιβαίνοντες σε αυτό. (El Tiempo)
* Από την πρόσκρουση οχήματος σε κατάστημα της Apple στο Χίνγκαμ της Μασαχουσέτης των ΗΠΑ σκοτώνεται ένα άτομο και τραυματίζονται άλλα 16. (BBC News)

**Νόμος και έγκλημα**
**Δικαστήριο του Τελ Αβίβ κρίνει ένοχο τον Ισραηλινό πρωθυπουργό Εχούντ Ολμέρτ για συκοφαντική δυσφήμηση σε βάρος της οικογένειας του εντολοδόχου πρωθυπουργού Μπενιαμίν Νετανιάχου. Ο Ολμέρτ είχε ισχυριστεί ότι τα μέλη της οικογένειας του Νετανιάχου είναι διανοητικά ανάπηροι. Το δικαστήριο επιδικάζει αποζημίωση ύψους 18.000 $. (BBC News)

**Επιστήμη και τεχνολογία**
*Πρόγραμμα Άρτεμις
**Το διαστημικό σκάφος της NASA,   Artemis 1,  πραγματοποιεί μια πτήση στη Σελήνη, φτάνοντας στα 130 χιλιόμετρα σεληνιακής επιφάνειας προτού εισέλθει στην τροχιά της σελήνης. (BBC News)

**Αθλητισμός**
*Παγκόσμιο Κύπελλο Ποδοσφαίρου 2022
**Διαδηλώσεις στο Ιράν για το θάνατο της Μάχσα Αμίνι
***Η εθνική ομάδα του Ιράν επιλέγει να μην ψάλλει τον ιρανικό εθνικό ύμνο προτού διεξαχθεί ο αγώνας με την Αγγλία. (Reuters)

## 22 Νοεμβρίου
**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία 2022
**Η Γερμανία αναφέρει ότι θα αναπτύξει πυραυλικά συστήματα Patriot επιφανείας-αέρος στα σύνορα Πολωνίας-Ουκρανίας για την προστασία του εναέριου χώρου της Πολωνίας. Ο Πολωνός υπουργός Άμυνας Μάριους Μπλάστσακ λέει ότι αποδέχτηκε τη γερμανική πρόταση. (''International Business Times'')
*Δέκα στρατιώτες του Τσαντ σκοτώνονται και πολλοί άλλοι τραυματίζονται σε επίθεση της Μπόκο Χαράμ στην Περιοχή Λακ του Τσαντ. (Reuters)

**Καταστροφές και δυστυχήματα**
*Από τη συντριβή ελικοπτέρου τύπου Robinson R44 στη Σαρλότ της Βόρειας Καρολίνας των ΗΠΑ σκοτώνονται ο πιλότος και ένας μετεωρολόγος, αμφότεροι εργαζόμενοι στον ειδησεογραφικό τηλεοπτικό σταθμό WBTV. (CNN)

**Διεθνείς σχέσεις**
*Το Κοινοβούλιο της Αυστραλίας επικυρώνει μια συμφωνία για ελεύθερο εμπόριο με την Ινδία. (Times Now News)

**Νόμος και έγκλημα**
*Έξι άτομα σκοτώνονται και άλλα 4 τραυματίζονται στις ΗΠΑ σε μαζικούς πυροσβολισμούς που σημειώνονται στο εμπορικό κέντρο της Walmart στο Τσέιζπικ της Βιρτζίνια. Ο δράστης ταυτοποιείται ως ο διευθυντής του καταστήματος και αυτοκτονεί λίγο μετά την πράξη του. (CNN)

**Αθλητισμός**
*Παγκόσμιο Κύπελλο Ποδοσφαίρου 2022
**Η Σαουδική Αραβία νικά την Αργεντινή με 2–1 κάνοντας την έκπληξη. WΜε την ήττα, η Αργεντινή αποτυγχάνει να ισοφαρίσει το αξεπέραστο ακόμα ρεκόρ της  Ιταλίας των 37 αγώνων χωρίς ήττα στο παγκόσμιο ποδόσφαιρο. (NPR)

## 23 Νοεμβρίου
**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία 2022
**Εκτεταμένες διακοπές ρεύματος αναφέρονται στη Δυτική Ουκρανία καθώς οι ρωσικές δυνάμεις εξαπολύουν άλλο ένα κύμα επιθέσεων με πυραύλους Κρουζ, συμπεριλαμβανομένης της πόλης Λβιβ, η οποία αυτή τη στιγμή αντιμετωπίζει διακοπή ρεύματος. Η Μολδαβία αναφέρει επίσης «τεράστιες» διακοπές ρεύματος, αν και η χώρα δεν έχει πληγεί άμεσα από πυραύλους. (BBC News)
**Τουλάχιστον έξι άνθρωποι, όλοι άμαχοι, σκοτώνονται στις τελευταίες επιθέσεις πυραύλων, συμπεριλαμβανομένων τριών σε πολυκατοικία στο Βισχορόντ, στην Περιφέρεια Κιέβου, όπου τραυματίστηκαν άλλα 15 άτομα. Στο Κίεβο ο δήμαρχος Βιτάλι Κλίτσκο λέει ότι 21 από τους 31 πυραύλους που στόχευαν το Κίεβο αναχαιτίστηκαν πριν φτάσουν στους στόχους τους.(''The Guardian'')
**Ο Βρετανός υπουργός Άμυνας Μπεν Ουάλας ανακοινώνει ότι το Ηνωμένο Βασίλειο θα στείλει τρία ελκόπτερα τύπου Sea King προς την Ουκρανική Πολεμική Αεροπορία aως μέρος ενός νέου πακέτου υποστήριξης προς την Ουκρανία, αξίας 50 εκατ. £. (''The Telegraph'')
*Ένας 16χρονος Ισραηλινός Καναδός έφηβος σκοτώνεται και άλλοι 22 τραυματίζονται σε εκρήξεις σε δύο στάσεις λεωφορείων στην Ιερουσαλήμ. (''Times of Israel'') (''The Guardian'') (''Times of Israel 2'') (BBC News)
*Η Λαϊκή Δημοκρατία του Κονγκό και η Ρουάντα συμφωνούν σε κατάπαυση του πυρός από τις 25 Νοεμβρίου και «στην άμεση αποχώρηση των ανταρτών M23 από τις κατεχόμενες περιοχές». (AFP μέσω Africanews)

**Καταστροφές και δυστυχήματα**
*Δύο άτομα σκοτώνονται και άλλα 68 τραυματίζονται από σεισμό μεγέθους 6,1 Ρίχτερ στην Ντούζτζε της Τουρκίας. (DW)

**Διεθνείς σχέσεις**
*Το Ευρωπαϊκό Κοινοβούλιο ορίζει τη Ρωσία ως κράτος χορηγό της τρομοκρατίας, επικαλούμενο τα στρατιωτικά πλήγματα της Ρωσίας σε μη στρατιωτικούς στόχους στην Ουκρανία, συμπεριλαμβανομένων κρίσιμων υποδομών, νοσοκομείων, σχολείων και καταφυγίων σε περίπτωση βομβαρδισμών. (Reuters)
*Το Κόσοβο και η Σερβία καταλήγουν σε μια συμφωνία με τη μεσολάβηση της ΕΕ για τον τερματισμό μιας διαφωνίας σχετικά με τις πινακίδες κυκλοφορίας του Κοσσυφοπεδίου στο Βόρειο Κοσσυφοπέδιο, η οποία προκάλεσε διαμαρτυρίες πέρυσι. (Reuters)

**Πολιτική και εκλογές**
*Το Ανώτατο Δικαστήριο του Ηνωμένου Βασιλείου αρνείται ομόφωνα στην κυβέρνηση της Σκωτίας το δικαίωμα να διεξαγάγει δεύτερο δημοψήφισμα για την ανεξαρτησία της Σκωτίας από το Ηνωμένο Βασίλειο χωρίς έγκριση από την βρετανική κυβέρνηση. (''The Guardian'')

## 24 Νοεμβρίου
**Πόλεμος και επιθέσεις**
*Ο διοικητής των Συριακών Δημοκρατικών Δυνάμεων Μαζλούμ Αμπντί αναστέλλει τις στρατιωτικές επιχειρήσεις εναντίον του Ισλαμικού Κράτους προκειμένου να επικεντρωθεί στις προετοιμασίες για χερσαία εισβολή της Τουρκίας στη βόρεια Συρία. (Al Monitor)

**Οικονομία και επιχειρήσεις**
*Η μετανάστευση στο Ηνωμένο Βασίλειο σημειώνει αύξηση ρεκόρ όλων των εποχών με 504.000 το 2022, σύμφωνα με την Εθνική Στατιστική Υπηρεσία της Βρετανίας. (BBC News)

**Πολιτική και εκλογές**
*Γενικές εκλογές στη Μαλαισία 2022
**Ο αρχηγός του Pakatan Harapan  Ανουάρ Ιμπραχίμ ορκίζεται ως πρωθυπουργός της Μαλαισίας. (Reuters)
*Η Κρατική Δούμα (Κάτω Βουλή) της Ρωσίας εγκρίνει νομοσχέδιο με το οποίο απαγορεύεται η "προπαγάνδα υπέρ των ΛΟΑΤ". (Reuters)

**Αθλητισμός**
*Παγκόσμιο Κύπελλο Ποδοσφαίρου 2022
**Ο Πορτογάλος ποδοσφαιριστής Κριστιάνο Ρονάλντο που σημείωσε γκολ σε πέντε διοργανώσεις Παγκοσμίου Κυπέλλου Ανδρών της FIFA, αφού σημείωσε ένα τέρμα στη νίκη της Πορτογαλίας με 3–2 εναντίον της Γκάνας.(AP)

## 25 Νοεμβρίου
**Πόλεμος και επιθέσεις**
*Σομαλικός εμφύλιος πόλεμος
**Ο στρατός της Σομαλίας πραγματοποιεί μια σειρά από αντιτρομοκρατικές στρατιωτικές επιχειρήσεις στη νότια Σομαλία, σκοτώνοντας 15 μέλη της Αλ-Σαμπάαμπ που επέζησαν από προηγούμενη επιχείρηση πριν από δύο ημέρες, κατά την οποία σκοτώθηκαν 49 μαχητές. Ο στρατός λέει επίσης ότι σταμάτησε μια επίθεση στοΚαγίμπ της Γκαλμουντούγκ, σκοτώνοντας δεκάδες μαχητές. (Xinhua)
*Ο πρωθυπουργός του Σάο Τομέ και Πρίνσιπε Πατρίς Τροβοάντα αναφέρει ότι οι αξιωματούχοι του απέτρεψαν μια απόπειρα πραξικοπήματος της οποίας ηγήθηκε ο Πρόεδρος της Εθνοσυνέλευσης, Ντελφίμ Νέβες, αφού συνέλαβαν τον Νέβες και ένα άλλο άτομο για διείσδυση στο αρχηγείο των ενόπλων δυνάμεων στο Σάο Τομέ. Στη διάρκεια της απόπειρας σκοτώθηκαν τέσσερα άτομα. (''The Washington Post'')

**Καταστροφές και δυστυχήματα**
*Δέκα άνθρωποι σκοτώνονται και άλλοι εννέα τραυματίζονται από πυρκαγιά σε πολυκατοικία στην Ουρούμτσι της Σιντζιάνγκ της Κίνας. (AP)

**Υγεία και περιβάλλον**
*Στη 19η Διάσκεψη της CITES  στην Πόλη του Παναμά, τα κράτη μέλη εγκρίνουν αυστηρότερα μέτρα για το εμπόριο 54 ειδών καρχαριών ρέκβιεμ και σφυροκέφαλου. (AFP μέσω Voice of America)

**Νόμος και έγκλημα**
* Τέσσερα άτομα σκοτώνονται και άλλα 12 τραυματίζονται σε μαζικό πυροβολισμό με στόχο δύο σχολεία στο Αρακρούζ της Εσπίριτου Σάντο της Βραζιλίας. Ο ύποπτος, ένα 16χρονο αγόρι, συνελήφθη αργότερα. (AP)

## 26 Νοεμβρίου
**Καταστροφές και δυστυχήματα**
* Επτά άτομα σκοτώνονται και άλλα 5 τραυματίζονται, ενώ άλλα πέντε αγνοούνται έπειτα από κατολίσθηση που πλήττει την Ίσκια της Νάπολι στην Ιταλία.(Il Messaggero)

**Νόμος και έγκλημα**
* Ένα άτομο σκοτώνεται και άλλα πέντε τραυματίζονται από τα πυρά ενόπλου στην Ατλάντα της Τζόρτζια στις ΗΠΑ. (ABC News)

**Πολιτική και εκλογές**
*Πολιτική της Ταϊβάν
**Στην Ταϊβάν διεξάγονται εκλογές για δημάρχους, δημοτικούς συμβούλους και άλλους τοπικούς άρχοντες σε 9 πόλεις. Το κόμμα Κουομιντάνγκ που είναι υπέρ της ένωσης με την Κίνα κερδίζει τις 13 από τις συνολικά 21 έδρες στις τοπικές εκλογές.(BBC News) (CNN)
**Η πρόεδρος της Ταϊβάν Τσάι Ινγκ Γουέν παραιτείται από την ηγεσία του Δημοκρατικού Προοδευτικού Κόμματος μετά την δεινή ήττα του κόμματος στις εκλογές. (AP)
*Συνταγματικό δημοψήφισμα της Ταϊβάν 2022
**Οι κάτοικοι στην Ταϊβάν προσέρχονται στις κάλπες για ένα συνταγματικό δημοψήφισμα με θέματα που αφορούν την μείωση της ηλικίας για χορήγηση δικαιώματος ψήφου από τα 20 στα 18 έτη και της ηλικίας για να είναι κάποιο άτομο υποψήφιο σε εκλογές από τα 23 στα 18 χρόνια. (BBC News)
**Οι προτάσεις για μείωση των ηλικιών ψήφου και υποψηφιότητας στα 18 δεν περνούν, καθώς δεν λαμβάνουν την απαιτούμενη έγκριση από τους μισούς εγγεγραμμένους ψηφοφόρους. (Focus Taiwan)  
*Γενικές εκλογές στην Ισημερινή Γουινέα 2022
**Ο πρόεδρος με την μεγαλύτερη παραμονή στην εξουσία στον κόσμο, ο Τεοδόρο Ομπιάνγκ Νγκέμα Μπασόνγκο πρόεδρος της Ισημερινής Γουινέας επανεκλέγεται για θητεία 7 ετών. (AFP μέσω ''Barron's'')

**Αθλητισμός**
*Η ΦΙΦΑ ανακοινώνει ότι θα τιμωρήσει την σερβική εθνική ομάδα επειδή ανήρτησαν ένα πανό στα αποδυτήριά τους που έδειχνε το έδαφος του Κοσόβου ως τμήμα της Σερβίας. Οι αρχές στο Κοσσυφοπέδιο καταδικάζουν το συμβάν. (ABC News)

## 27 Νοεμβρίου
**Πόλεμος και επιθέσεις**
*Σομαλικός εμφύλιος πόλεμος
**Οκτώ άμαχοι και ένας στρατιώτης του Εθνικού Στρατού της Σομαλίας σκοτώνονται και αρκετοί άλλοι, συμπεριλαμβανομένου του υπουργού Εσωτερικής Ασφάλειας της Σομαλίας, τραυματίζονται όταν τζιχαντιστής της Αλ-Σεμπάαμπ επιτίθεται σε ξενοδοχείο στην πρωτεύουσα Μογκαντίσου όπου συχνάζουν Σομαλοί πολιτικοί. Πέντε επαναστάτες σκοτώνονται επίσης. (BBC) (''New York Times'')
*Η Λαϊκή Δημοκρατία του Κονγκό (ΛΔΚ) και το Μπουρούντι ανακοινώνουν από κοινού ότι 40 αντάρτες του Μπουρούντι από τις Εθνικές Δυνάμεις Απελευθέρωσης σκοτώθηκαν πρόσφατα στην ανατολική ΛΔΚ. (AFP μέσω RFI.fr)

**Καταστροφές και δυστυχήματα**
*Τουλάχιστον 14 άνθρωποι σκοτώνονται και δεκάδες άλλοι αγνοούνται έπειτα από κατολίσθηση που έπληξε τη Γιαουντέ, πρωτεύουσα του Καμερούν. (AP)
*Πέντε άνθρωποι σκοτώνονται σε συντριβή ελικοπτέρου στην Κομητεία Γιανγκγιάνγκ της Γκανγκβόν στην Νότια Κορέα. (Yonhap)

**Νόμος και έγκλημα**
*Εκατοντάδες διαδηλωτών συγκρούονται με την αστυνομία στη Σανγκάη καθώς οι δυνάμεις ασφαλείας προσπαθούν να διαλύσουν το πλήθος κατά τη διάρκεια αγρυπνίας υπό το φως των κεριών για τα θύματα της πυρκαγιάς στην πόλη Ουρούμτσι στις 24 Νοεμβρίου στην Σιντζιάνγκ. (Reuters)

## 28 Νοεμβρίου
**Καταστροφές και δυστυχήματα**
*Το Μάουνα Λόα, το μεγαλύτερο ενεργό ηφαίστειο στον κόσμο, εκρήγνυται για πρώτη φορά από το 1984, ενεργοποιώντας συναγερμό για τέφρα στο μεγαλύτερο νησί της Χαβάης. (CNN)

**Νόμος και έγκλημα**
*Δικαστήριο στις Κομόρες καταδικάζει τον πρώην πρόεδρο Αχμέντ Αμπντάλα Σαμπί σε ισόβια κάθειρξη αφού καταδικάστηκε για εσχάτη προδοσία για πώληση διαβατηρίων σε ανθρώπους χωρίς πατρίδα στον Περσικό Κόλπο και για άλλα αδικήματα, συμπεριλαμβανομένης της υπεξαίρεσης. (France 24)
*Ο Πέιτον Σ. Γκέντρον, ο οποίος πυροβόλησε και σκότωσε 10 άτομα και τραυμάτισε άλλα τρία σε ένα σούπερ μάρκετ στο Μπάφαλο της Νέας Υόρκης στις Ηνωμένες Πολιτείες, παραδέχεται την ενοχή του για όλες τις κρατικές κατηγορίες: δολοφονία πρώτου βαθμού, εσωτερική τρομοκρατία υποκινούμενη από μίσος και απόπειρα φόνου ως έγκλημα μίσους. (''PBS NewsHour'')

## 29 Νοεμβρίου
**Πόλεμος και επιθέσεις**
*Τρεις Παλαιστίνιοι σκοτώνονται κατά τη διάρκεια συγκρούσεων με Ισραηλινές δυνάμεις. ένας στη Χεβρώνα και δύο αδέρφια στην Καφρ Αϊν. Άλλοι οκτώ τραυματίζονται. Ένας άνδρας σκοτώνεται επίσης στο Kokhav Ya'akov έπειτα από επίθεση με εμβολισμό οχήματος, τραυματίζοντας σοβαρά μια γυναίκα στρατιώτη. (AP)

**Διεθνείς σχέσεις**
*Το Γραφείο Εξωτερικών, Κοινοπολιτείας και Ανάπτυξης του Ηνωμένου Βασιλείου ανακαλεί τον Κινέζο πρεσβευτή Τσεν Ζεγκουάνγκ για τη σύλληψη του δημοσιογράφου Έντουαρντ Λόρενς των BBC News ενώ κάλυπτε τις διαδηλώσεις στη Σαγκάη. (AFP μέσω CNA) 

**Νόμος και έγκλημα**
*Δικαιώματα ΛΟΑΤ στη Σιγκαπούρη
**Το Κοινοβούλιο της Σιγκαπούρης καταργεί το Τμήμα 377A, αποποινικοποιώντας έτσι τις σεξουαλικές επαφές μεταξύ συναινούντων αρσενικών ενηλίκων στη χώρα. (''The New York Times'')

## 30 Νοεμβρίου
**Τέχνες και πολιτισμός**
*Η UNESCO αναγνωρίζει επίσημα πολλά έργα, συμπεριλαμβανομένων της γαλλικής μπαγκέτας, κορεατικού ταλχούμ και ιαπωνικού furyu-odori ως μέρος του καταλόγου της άυλης πολιτιστικής κληρονομιάς. (UNESCO)

**Καταστροφές και δυστυχήματα**
*Δύο άνθρωποι πεθαίνουν και άλλοι τριάντα αγνοούνται έπειτα από κατολίσθηση στην Γκουαρατούμπα της Παρανά στη Βραζιλία. (Sky News)

**Νόμος και έγκλημα**
*Θανατική ποινή στον κόσμο
**Ένα νομοσχέδιο ψηφίζεται στη Σιγκαπούρη σχετικά με τις τελευταίες εκκλήσεις για χάρη πριν από μια εκτέλεση. Στο εξής, μόνο το Εφετείο θα χορηγεί μια αίτηση χάριτος κατόπιν εξέτασης ή βάσει νέων αποδεικτικών στοιχείων που υποβάλλονται από τον κατηγορούμενο. (Al Jazeera)

**Πολιτική και εκλογές**
*Η Βουλή των Αντιπροσώπων της Αυστραλίας αποφασίζει, με 86 ψήφους υπέρ και 50 κατά, να επιβάλλει μομφή εναντίον του πρώην πρωθυπουργού Σκοτ Μόρισον επειδή δεν αποκάλυψε στο κοινοβούλιο και το κοινό τα μυστικά του ραντεβού σε διάφορα υπουργεία κατά τη διάρκεια της πρωθυπουργίας του. Ο Μόρισον είναι ο πρώτος πρώην πρωθυπουργός της Αυστραλίας που τιμωρείται. (AP)

11